अस्पतालों में मिलेंगी आधुनिक सुविधाएं, खर्च भी कम
प्राइवेटअस्पतालों में एक ही बीमारी के अलग-अलग फीस पैकेज को एक समान करने के लिए मार्च 2016 में सेंट्रल क्लीनिकल स्टेब्लिशमेंट एक्ट लागू होगा। इससे सभी अस्पतालों में समान जांच-समान फीस की व्यवस्था लागू हो जाएगी। महंगे इलाज से भी राहत मिलेगी। स्वास्थ्य विभाग इसका ड्राफ्ट तैयार कर रहा है। कमेटी में जिले के सिविल सर्जन, कॉलेज के प्रिंसिपल अधीक्षक भी शामिल हैं।
एमजीएम मेडिकल कॉलेज के कैंपस में नए अस्पताल की शुरुआत 50 बिस्तर के दो वार्ड से होगी। इसे एक साल में बढ़ाकर 300 कर दिया जाएगा। साल 2017 में यह अस्पताल 550 बेड का हो जाएगा। यहां सारी आधुनिक सुविधाएं उपलब्ध कराई जाएंगी।
शहर के सोनोग्राफी सेंटर की निगरानी मार्च 2016 से ऑनलाइन होगी। इससे शहर में कहीं भी हुई सोनोग्राफी के बारे में अपर मुख्य चिकित्सा पदाधिकारी को तत्काल पता चल जाएगा। इसके लिए एक कंपनी सॉफ्टवेयर बना रही है।
जमशेदपुर | नयासाल शहरवासियों के लिए स्वास्थ्य सुविधाओं में कई नई सौगात लेकर रहा है। अब शहर में ही आम खास लोगों को उच्च दर्जे का इलाज मिल सकेगा। वहीं, महंगे इलाज से भी निजात मिलेगी। नए साल में एमजीएम अस्पताल आधुनिक सुविधाओं से युक्त होगा, तो शहर में विभिन्न स्थानों पर स्थित टाटा स्टील की डिस्पेंसरी अपग्रेड होंगी। इन डिस्पेंसरी में विशेषज्ञ चिकित्सक मरीजों की जांच करेंगे।
1 टीएमएचमें रिनोवेशन
शहरवासियोंको गंभीर बीमारियों के इलाज के लिए अब कोलकाता, वेल्लूर, दिल्ली, मुंबई या देश के अन्य बड़े शहरों की ओर नहीं जाना पड़ेगा। नए साल से टीएमएच में सभी बीमारियों का इलाज होगा। इसके लिए अस्पताल का रिनोवेशन शुरू हो चुका है। कई विभाग काम भी कर रहे हैं।
टीएमएच में नए साल से मदर मिल्क बैंक शुरू होगा। इस बैंक में नवजात के लिए मदर मिल्क स्टोर किया जाएगा। पहले चरण में सिर्फ चिल्ड्रेन वार्ड में भर्ती होने वाले नवजातों को ही यह सुविधा मिलेगी। यह शहर का पहला बैंक होगा।
सभी सरकारी अस्पताल सेंट्रल सर्वर से जुड़ेंगे। नववर्ष में इन्हें हॉस्पिटल ग्रिड सिस्टम से जोड़ा जाएगा। इसकी मदद से अस्पतालों के डॉक्टर दूसरे विशेषज्ञ चिकित्सकों के साथ डायग्नोस्टिक रिपोर्ट ऑनलाइन साझा कर सकेंगे।
hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva